钦定古今图书集成/明伦汇编/家范典/第064卷 > 《第五弟丰独在江左近三四载寂无消息觅使寄此二首》前人
## 钦定古今图书集成/明伦汇编/家范典/第064卷 > 《第五弟丰独在江左近三四载寂无消息觅使寄此二首》前人

乱后嗟吾在，羁栖见汝难。草黄骐骥病，沙暖鹡鸰寒。
楚设关城险，吴吞水府宽。三年朝夕泪，衣袖不曾干。
闻汝依山寺，杭州定越州。风尘淹别日，江汉失清秋。
影著啼猿树，魂飘结蜃楼。明年下春水，东尽白云求。